εδοξεν τηι βουληι και τωι δημωι ηρογειτων ειπεν περι ων οι νεωποιαι και οι κουρητες κατασταθεντες διελεχθησαν τηι βουληι και το ψηφισμα ηνεγκαν της γερουσιας και των επικλητων υπερ ευφρονιου πολιτειας δεδοχθαι τηι βουληι επειδη ευφρονιος ηγημονος ακαρναν προτερον τε ευνους ων και προθυμος διετελει περι τον δημον τον εφεσιων και νυν αποσταλεισης πρεσβειας προς πρεπελαον υπο της γερουσιης και των επικλητων υπερ του σταθμου του ιερου και της ατελειας τηι θεωι συνδιοικησεν μετα της πρεσβειας οπως αν η ατελ[ει]α υπαρχηι τηι θεωι και τα λοιπα εν απασι καιροις διατελει χρησιμος ων και κοινηι τωι δημωι και ιδιαι τοις εντυγχανουσι τ[ω]μ πολιτων εγνωσθαι επαινεσαι τε ευφρονιον ευνοιας ενεκεν ην εχει περι τε το ιερον και τημ πολιν και δουναι αυτωι πολιτε[ια]ν εφ ισηι και ομοιηι αυτωι και εκγονοις αναγραψαι δε αυτωι τημ πολιτειαν εις το ιερον της αρτεμιδος ου και αι λοιπαι πολιτε[ιαι α]ναγεγραμμεναι εισιν επικληρωσαι δε αυτον και εις φυλην και εις χιλιαστυν οπως αν ειδωσι παντες οτι ο δημος ο εφεσιων τους ευεργ[ετου]ντας το τε ιερον και τημ πολιν τιμαι δωρεαις ταις προσηκουσαις. ελαχε φυλην εφεσευς χιλιαστυν αργαδευς.
IEph 1449